అలెక్జాండర్ తమానియన్
తమానియన్ ఒక బ్యాంకర్ కుటుంబంలో 1878 లో యెకాటెరినోడార్ నగరంలో జన్మించాడు. అతను 1904 లో సెయింట్ పీటర్స్బర్గ్ అకాడమీ ఆఫ్ ఆర్ట్స్ నుండి పట్టభద్రుడయ్యాడు.అతని డిజైన్లు ఆ సంవత్సరాల్లో ప్రజాదరణ పొందిన సున్నితమైన మరియు కళాత్మక నియోక్లాసికల్ ధోరణులను చిత్రీకరించాయి. ప్రారంభంలో అతని డిజైన్లలో వి.పి. కొచ్యూవీ యొక్క భవనం, సార్స్కోయి సెలో, 1911-1912; మాస్కోలో నోయిన్స్కి బౌలేవార్డ్లో ప్రిన్స్ ఎస్.ఎ. స్చేర్బాటోవ్ హౌస్, 1911-1913; 1913-1923లో మాస్కోకు సమీపంలోని ప్రోజోరోవ్స్కేయా స్టేషన్ (ప్రస్తుతం క్రిటోవో) వద్ద గ్రామ రైల్వే ఉద్యోగుల గృహ మరియు క్షయ ఆరోగ్య కేంద్రం; లియుబెర్తేలో కజాన్ రైల్వే యొక్క కేంద్ర వర్క్-షాప్లు, 1916).
జూలియన్ అసాంజే
జూలియన్ పాల్ అసాంజే ( 1971 జూలై 3 జన్మించాడు), ఒక ఆస్ట్రేలియన్ ప్రచురణకర్త, పాత్రికేయుడు, మాద్యమ మరియు అంతర్జాల వ్యవస్థాపకుడు, మాద్యమ విమర్శకుడు, రచయిత, కంప్యూటర్ ప్రోగ్రామర్ మరియు రాజకీయ/అంతర్జాల కార్యకర్త. జూలియన్ అసాంజే ఆస్ట్రేలియా అంతర్జాల ఔత్సాహికుడు. వికీలీక్స్ వెబ్‌సైట్‌కు వ్యాఖ్యాత. ఈ వ్యాపకానికి ముందు ఈయన గణిత/ఫిజిక్స్ విద్యార్థి. అగ్రరాజ్యపు ఆగడాలను కాగడాలతో లోకానికి సత్యాన్ని చాటిచూపిన ధైర్యశీలి. ఈ జాలస్థలి బహిరంగ పాలనే ద్యేయంతో, ప్రపంచవ్యాప్తంగా అంతర్గత రహస్యాలను బహిరంగం చేయటంలో ఒక మధ్యవర్తిగా పనిచేస్తుంది.
2010 నవంబరు 28 న, వికిలీక్స్ వారి స్వాధీనంలో ఉన్న 251,000 అమెరికన్ దౌత్య తంతుల విడుదల ప్రారంభమైంది. అందులో 53 శాతం పైగా వర్గీకరించబడని జాబితాలో, 40 శాతం "గుప్తమైన"విగా మరియు కేవలం ఆరు శాతం "రహస్య"మైనవిగా వర్గీకరించబడ్డాయి. తరువాతి రోజు, రాబర్ట్ క్లేల్లాండ్, ఆస్ట్రేలియా అటార్నీ-జనరల్, ఆస్ట్రేలియా అస్సాంజే యొక్క కార్యకలాపాలు మరియు వికిలీక్స్ లపై విచారణ జరిపిస్తుందని పత్రికా ప్రతినిదుల సమక్షంలో చెప్పారు.